google/wiki40b huggingface dataset:
Fjodor Jemeljanenko

Strikeforce 2009-2011

Fedor Emelianenko hadde signert en tre kampers kontrakt med Strikeforce. Han debuterte den 7. november 2010 mot Brett Rogers på Strikeforce arrangemente, Strikeforce: Fedor vs Rogers. Fedor vant kampen med en hardt høyre slag og Brett var nede i 5 sekunder og Fedor fortsatte og slå. Han forsvarte også WAMMAs tungvektstittel.
Hans første tap etter 10 år kom 26. juni 2010 mot Fabricio Werdum. Jemeljanenko tapte kampen via aubmission (armbar) i første runde, og dermed ble det tap. Hans neste kamp var mot Antonio Silva den 12. februar 2011 i Strikeforce. Silva slo Fedor etter at doktoren stoppet kampen etter 2 runder og 5 minutter. Tapsrekken forsatte mot Dan Henderson den 30. juli 2010.

M-1 Global 2011

Etter 3 kamper uten seier seiret han over Jeff Monson i M1 Global som fant sted i Moskva, Russland den 20. november 2011. Han vant kampen ved enstemmig dommeravgjørelse etter tre  runder.

Fight For Japan 2011

Jemeljanenko skal møte Sommer-OL-vinner (2008) i judo Satoshi Ishii den 31. desember 2011 på det japanske arrangementet Fight For Japan: Genki Desu Ka Omisoka 2011.
Fylkesvei 3516

Fylkesvei 3516 går mellom Tjønnimellom og Helleheia i Arendal kommune. Veien er 1,1 km lang.
Frem til 2019 hadde veien betegnelsen Fylkesvei 133.
Stanley Cup-sluttspillet 2015

Stanley Cup-sluttspillet 2015 begynte 15. april 2015 og ble avsluttet med sjette og siste finalekamp 15. juni 2015.

Bakgrunn

Tittelforsvarer var Los Angeles Kings, som vant finaleserien 4–1 etter å ha vunnet den avgjørende kampen mot New York Rangers 3–2 etter sudden death hjemme i Staples Center 13. juni 2014. 10. april ble det imidlertid klart at tittelforsvareren ikke klarte å kvalifisere seg til dette sluttspillet. Los Angeles Kings var da den første tittelforsvarer siden 2007 som ikke klarte å kvalifiserer seg til sluttspillet, som Carolina Hurricanes i 2007.
New York Rangers gikk inn i sluttspillet med høyest rangering etter å ha vunnet Presidents' Trophy med flest poeng i grunnspillet. For første gang siden 2003 gikk ikke San Jose Sharks til sluttspillet, og avsluttet slik den nest lengste sammenhengende deltakelsen i sluttspillet.
Ved dette sluttspillet var det første gang siden 2007 at Boston Bruins ikke ble kvalifisert, og de ble også den første regjerende vinner av Presidents' Trophy som ikke kvalifiserte seg, siden Buffalo Sabres i 2008 (og den tredje i trofeets historie som ikke gikk til sluttspillet den følgende sesongen). I tillegg greide heller ikke San Jose Sharks å kvalifisere seg for første gang siden 2003, og avsluttet slik den nest lengste perioden for et lag i NHL å spille sluttspillet på rad.

Mest verdifulle spiller

Duncan Keith fra Chicago Blackhawks ble kåret til sluttspillets mest verdifulle spiller, og tildelt Conn Smythe Trophy.
Breim Idrettslag

Breim Idrettslag (også Breim IL, BIL) er et tidligere fleridrettslag fra Reed i Breim i Gloppen kommune. Idrettslaget ble stiftet i 1917, og hadde aktive grupper innen friidrett, håndball og volleyball. I 1989 slo Breim IL seg sammen med Indre Breim IL og skipet Breimsbygda IL.

Historie

Reed hadde et idrettslag etablert i 1900, ved navn Breim Idrætsforening, men det er uvisst hvor lenge dette laget eksisterte.
Fra 1933 stod Breim IL som arrangør av Breimstafetten, som etablerte seg som et av de mer prestisjefylte terrengstafettene på Vestlandet. Stafetten arrangeres fortsatt årlig rundt 1. mai. I forbindelse med arrangementet blir Breimsstafettmedaljen utdelt.
I Breim IL var det friidrett som dominerte, med kasteren Greta Sårheim Veien som vant 2 NM-gull, 3 sølv og 2 bronse i spyd i perioden 1973 til 1980, samt bronse i diskos, og mellomdistanseløperen Svein Førde med bronse på 1500 meter i 1978.
I 1987 slo friidretten i bygda seg sammen i navnet Breimsbygda friidrettslag (Breimsbygda FIL (BBFIL)). Samme året vant Bård Sandal junior-NM på 400 meter hekk, og BBFIL vant gull på 1000 meter stafett i det samme mesterskapet. Året etter kvalifiserte Arne Indrebø seg for junior-VM i friidrett i Canada.
Den vellykkede sammenslåelsen av friiidretten og det tette samarbeidet mellom klubbene i forbindelse med Byrkjelo Games og NM 1988 gjorde at idrettslaga slo sammen all aktivitet under navnet Breimsbygda idrettslag i 1989.
Vektløfting under Stillehavslekene 1971

Vektløfting under Stillehavslekene  1971. Vektløfting var en av flere sporter som var med i de fjerde stillehavslekene som ble arrangert i Papeete i Fransk Polynesia i perioden 25. august til 5. september 1971. Det var tredje gangen som vektløfting var med på programmet i stillehavslekene. Det ble konkurrert i åtte vektklasser, kun for menn. Fiji ble beste nasjon, de vant begge gullmedaljene.
Pseudolophia

Levevis

Disse billene har larver som lever i død ved.

Utbredelse

Slekten er utbredt i Sørøst-Asia, fra Nepal i vest til Borneo i øst.
Parelius Berntsen

Biografi

Etter skolegang var Berntsen gårdsarbeider, men i 1930 begynte han å arbeide i Mofjell gruver i Mo i Rana. Han arbeidet der i åtte år, fra 1939 arbeidet han ved vei- og jernbaneanlegg. Da han jobbet i Mofjell gruver, ble han med i gruvearbeiderforeningen, og fra 1930 var han med i styret i Rana faglige utvalg, fra 1935 var han formann der. Han ble også leder av Nord-Rana Arbeiderparti. Fra 1937 til 1941 var han varaordfører i Nord-Rana kommune,  og etter krigen var han medlem av formannskapet i kommunen til 1951. Under andre verdenskrig arbeidet han som lagerbetjent på Rana samvirkelag. Han var også med i illegalt arbeid.
Euscorpius hakani

Utseende

Nokså små (gjerne 30-50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).

Levevis

Disse skorpionene finnes gjerne i tørre, åpne områder, for eksempel maquis.

Utbredelse

Slekten finnes i familien Euscorpiidae som er den artsrikeste skorpiongruppen i Europa, der det er funnet 14 arter i denne slekten. Arten finnes i Tyrkia.
Rheine

Historie

Selv om området rundt byen har vært bebodd siden førhistorisk tid ble Rheine først nevnt i et dokument signert av Ludvig I i 838. 15. august 1327 fikk Rheine byrettigheter av Ludvig II, biskop av Münster.
Byen ble grunnlagt der to gamle handelsveier krysset forbi, og ved et vadested over Ems. Frankiske soldater sikret dette strategiske punktet med en kasernegård, og senere ble det bygget en kirke og flere bygninger ved utposten.
Mot slutten av trettiårskrigen ble byen lagt i aske. Svenske og hessiske tropper beleiret keiserens soldater som forskanset seg i Rheine. 20. og 21. september og 19. oktober 1647 ble brennende kanonkuler avfyrt mot byen og 365 hus brant ned.
Under industrialiseringen blomstret tekstilindustrien i byen. Den var en viktig økonomisk faktor for Rheine frem til andre halvdel av 1900-tallet.
To gode venner 2

To gode venner 2 (originaltittel: The Fox and the Hound 2) er en amerikansk direkte-til-video tegnefilm av The Walt Disney Company fra 2006 som er en oppfølger til Todd og Copper: To gode venner.
Filmen ble produsert av DisneyToon Studios og sluppet direkte på DVD 12. desember 2006 i USA og 26. februar 2007 i Europa. Regissør Jim Kammerud har tidligere regissert Den lille havfruen II – Havets hemmelighet og 101 dalmatinere II, og forfatter Roger S. H Schulman tidligere filmer inkluderer Jungelboken 2, Balto, og Shrek.
Handlingen finner sted mens Todd og Copper er unge. Deres vennskap blir satt på prøve da Copper blir med en flokk andre hunder som interesserer seg for sang.
Masahiro Okamoto

Karriere

Masahiro Okamoto startet sin profesjonelle karriere i JEF United Chiba i 2002. Han har også spilt for Ehime FC.
Han ble tatt ut i Japans tropp til VM i fotball U-20 2003.
Fugou

Fugou (kinesisk: 扶沟县; pinyin: Fúgōu Xiàn) er et fylke i provinsen Henan i Folkerepublikken Kina. Det ligger under byprefekturet Zhoukou.
Fylket hadde 701 938 innbyggere i 1999.

Kulturminner

Lütanskolen (Lütan xuexiao jiuzhi, 吕潭学校旧址) - eller Ji-Hongchang-skolen - ble i 2006 oppført på Listen over Folkerepublikken Kinas kulturminner.

Samferdsel

Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.
Bradford

Historie

Trolig begynte mennesker å bosette seg i området i bronsealderen. Fra omkring 300-tallet f.Kr. var briganterne bosatte i området. I Ilkley, nord for selve byen, var det i romersk tid et fort. I øvrig var det romerske nærvær trolig av ringa omfang.
De fleste småsteder i Bradfords nærhet ble antagelig grunnlagt av angelsaksere og de har angelsaksiske navn. Omkring år 1000 var Bradford blitt den dominerende byen i området og stedets gods utøvet innflytelse over omgivelsen. Ifølge Domesday Book ble Bradford, likesom mange andre gods, eid av godsherren Gamel før normannernes erobring. Deretter havnet byen, likesom det øvrige Yorkshire, under Ilbert de Lacy. Likesom mange andra deler av det nordlige England ble Bradford ødelagt under Vilhelm Erobrerens herjing av det nordlige England, der Ilbert spilte en viktig rolle.
På 1300-tallet gikk det tilbake med stedet, dels på grunn av svartedauden, dels fordi føydalherrer kjempet om makten over byen og økte hyrer og andre avgifter til den grad at de bosatte sultet. Samtidig var dette den tid da ullnæringen begynte å bli etablert, og da også utvinning av kull begynte.
I huset Tudors regjeringstid kom byen til å vokse betydelig.
Byen kom etter reformasjonen til å bli et sterkt puritansk feste og byen stod på parlamentets side under den engelske borgerkrig. Da den rojalistiske side forsøkte å erobre byen i slutten av 1642 klarte innbyggerne trass i mindre antall, færre våpen og svært liten militær opplæring å slå dem tilbake. De kom imidlertid til, i strid mot gjeldende konvensjoner, å drepe noen av de rojalister de hadde tatt til fange, noe de senere skulle få betale dyrt for. Da rojalistene inntok Bradford sommeren 1643 utplyndret de ettertrykkelig byen. Dette gjorde, samtidig som pesten atter begynte å plage byen, at den i de nærmeste hundre år atter hadde en nedgangsperiode.
På 1800-tallet, fremfor alt den første halvdelen, hadde byen ytterligere en storhetstid. Befolkningen i det nærmeste eksploderte og på bare noen tiår gikk byen fra å være en mindre by til å bli en storby.
På 1900-tallet hadde byen relativt store problemer idet tekstilindustriens store andel av sysselsetningen ble vendt til en ulempe med den hardere internasjonale konkurranse.
Jesús Corona

Landslaget

Han ble tatt ut i Mexicos tropp til VM i fotball 2018 i Russland.
Målvakt

Bandy

I bandy er målvakten den eneste spilleren som ikke bærer kølle, og han kan dermed aldri skåre mål. Han får imidlertid, som den eneste, lov til å ta ballen med hendene, dette kun innenfor en avmerket radius på 17 meter fra målet. Målvakten får også kaste ballen, både dersom han fanger den under spillets gang, og når ballen har blitt skutt over kortlinjen av det angripende lag. Målvakten i bandy har noe mer beskyttelsesutstyr enn utespillerne.

Fotball

I fotball er målvakten den eneste på laget som har lov til å ta ballen i hendene ute på banen. Målvakten kan bare ta på med hendene innenfor sekstenmeterfeltet, men kan også ta ballen med hendene utenfor hvis han har begge benene i bakken innenfor sitt område. Målvakten kan imidlertid ikke ta ballen i hendene etter pasning fra en medspiller, eller et uberørt innkast, kun hvis en medspiller header eller bryster ballen til han. Målvakten bruker som regel en annerledes drakt enn resten av laget. Han har også lov til å bruke hansker.

Håndball

Målvakten i håndball har sine spesielle rettigheter innenfor 6 metersmerket. En god målvakt er fokuseret, modig, smidig og har gode reaksjonsevner.

Ishockey

Målvakten i ishockey har mer verneutstyr på seg, på grunn av at han ofte blir truffet av pucken. Det gjelder noen spesielle regler for målvakten, han kan for eksempel holde pucken med hendene for å stoppe spillet.
Sayeret Matkal

Sayeret Matkal (hebraisk: סיירת מטכ"ל‎) er en spesialstyrkeenhet i Israels forsvar. Dens viktigste rolle er antiterrorisme, dyp rekognosering og etterretning, men enheten er først og fremst en enhet som skal samle informasjon i felten og brukes til å skaffe strategisk informasjon bak fiendens linjer. Sayeret Matkal er også leder for gisselredningsoppdrag utenfor Israels grenser. Enheten er modellert på britiske SAS, og rapporterer til Israels militære etterretningstjeneste. Dens kallenavn er rett og slett «Enheten». Enhentens motto er lånt fra SAS, «Who Dares Wins». 
Enheten er best kjent for Operasjon Thunderbolt, vanligvis kjent som Operasjon Entebbe, der de reddet mer enn 100 Air France flypassasjerer kapret og fløyet til Uganda av PLO-terrorister. De drepte 53 fiendtlige stridende mens de bare mistet angrepetelementets kommandant, Yonatan Netanyahu, og tre gisler.
Nationalnyckeln till Sveriges flora och fauna

Nationalnyckeln till Sveriges flora och fauna er en svensk vitenskapelig bokserie, som utkom med aller første bindet, Fjärilar: Dagfjärilar (Dagsommerfugler), den 25. april 2005. Verket skal, på en populær, men vitenskapelig måte, beskrive alle de 50 000 nordiske arter av dyr, planter og moser. Minst 30 000 blir beskrevet utførlig i tekst og bilder. Aldri tidligere har et slik bokverk blitt utgitt, Nationalnyckeln er en referanse over en hel nasjons arter.
Hver art beskrives med forekomst og utbredelse i Norden, inklusive Norge. Dataene bygger her på ulike norske kilder, og i 2008 kunngjorde Regjeringen at Norge skal knytte seg til det svenske prosjektet og utvikle også en norsk totaloversikt over flora og fauna - Artsprosjektet.

Bakgrunn

Den svenske naturforskeren, Carl von Linné, la grunnlaget for den vitenskapelige navngivningen (nomenklatur) til alle organismer. Da Linné levde antok han, at det fantes omtrent 26 500 arter i verden, hvorav ca. 3 500 svenske arter. I sin samtid publiserte Linné beskrivelser av de arter som var kjente for vitenskapen, 12 100 arter.  4 400 var dyrearter og 7 700 plantearter. Mer enn 250 år senere, regner en med at tallet er omtrent 50 000 arter bare i Sverige. I verden er det publisert 1,8 millioner arter. Utgivelsen av bokverket Nationalnyckeln till Sveriges flora och fauna er et arbeide i Linnés ånd - å undersøke, kartlegge og gi artene (svensk) navn.

Alle nordiske arter

Det omfatter primært de svenske artene, men alle nordiske arter vil bli omtalt. I hvert bind er det omtale, utbredelseskart og illustrasjon av hver enkelt art og det er utarbeidet en rikt illustrert nøkkel for å artsbestemme hver organismene.

Mer enn 100 bind

Verket er laget av ArtDatabanken, ved Sveriges landbruksuniversitet (SLU) i Ultuna, Uppsala, på oppdrag av Sveriges riksdag. 
Opprinnelig var planen rundt 60 bind, men ble senere økt til å omfatte over 100 bind. Det ble beregnet at det ville bli mer enn 100 000 illustrasjoner i høy kvalitet. Dette kommer til å engasjere hundrevis forskere, illustratører, fotografer, skribenter, museumsfolk, innsamlere og andre medvirkende. Utgivelsen er planlagt å gå over mer enn 20 år. Et så omfattende bokverk er ikke tidligere utgitt i Sverige. Kronprinsesse Viktoria er svenske artprosjektets beskytter.
Prosjektet opplevde en krise tidlig i 2012. Fra 2005 til 2011 hadde kun 13 bind blitt produsert. Det vil si to til tre bind årlig, mot de seks årlige utgivelsene som var planlagt. Kostnadene for hvert bind ble store og det ble vurdert om det ville bli nødvendig å redusere prosjektet. Våren 2012 ble det gjort en utredning på oppdreg av regjeringen, om Nationalnyckeln og det svenske artprojektet. Den 18. juni var utredningen klar, der det konkluderes med at kunnskapsspredningen i prosjektet (Svenska artsprosjektet) foreslås å gjøres digitalt og at Nationalnyckeln opphører som bokverk. Samt at det årlige tilskuddet reduseres med 20 millioner svenske kroner .

Utmerkelser

I 2005 fikk verket (første bind om dagsommerfugler) to av den svenske Publishing-Prisene for beste fagbok, samt juryens store pris.
Månens bakside

Månens bakside er den halvdelen av månen som alltid vender bort fra jorden, mens den andre halvdelen betegnes som månens framside. Siden månen har en bundet rotasjon, vender den samme siden alltid mot jorden, og en stor del av månen kan derfor aldri observeres fra jorden.
Den ene halvdelen av månen kan på et gitt tidspunkt ses fra jorden, men på grunn av librasjon i månens kretsløp er det mulig ved observasjon på forskjellige tidspunkt å se ca. 59 % av månens overflate. De områdene som kommer til syne ved månens rand, ses dog på grunn av krumningen i perspektivisk forkortelse og fra siden, slik at mange detaljer er skjult.
I selenografisk forstand er månens bakside en del av månen, som i det selenografiske koordinatsystem ligger over 90° østlig eller vestlig lengde.
Månens bakside må ikke forveksles med månens «mørke side» (som er den halvkulen som ikke er belyst av solen) siden disse to kun er sammenfallende ved fullmåne. Både for- og baksiden mottar (i gjennomsnitt) nesten like mye lys fra solen. For å unngå forveksling kan den delen av månen som i et gitt øyeblikk ikke er belyst av direkte sollys kalles månens nattside.
Den inntil da usette delen av månens bakside ble fotografert første gang av den sovjetiske Luna 3-sonden i 1959, hvis radiotransmitterte bilder viste 70% av baksidens overflate. Siden da har den blitt kartlagt og undersøkt nærmere av en rekke sonder som har vært i bane rundt månen eller passert den. De første menneskene som observerte den direkte, var besetningen på Apollo 8 som fløy rundt månen i 1968.
Baksiden har vist seg å være svært annerledes enn forsiden, noe som tydelig kan ses ved betraktning av topografiske kart for de to sidene. Den har en svært kupert og ujevnt terreng med mange nedslagskratre, deriblant det største kjente i solsystemet – Sydpol-Aitkenbassenget. Derimot er det kun få av de månehavene som er utbredte på forsiden, og baksiden har derfor i gjennomsnitt en noe høyere albedo en forsiden.
Månens bakside er skjermet for radiobølger og lys fra jorden. Den har derfor vært foreslått som en mulig plassering for et stort radioteleskop og andre instrumenter. På grunn av avskjermingen og den manglende atmosfæren ville det kunne innhente mye bedre data om universet.
Den 3. januar gjennomførte den kinesiske romsonden Chang'e-4 den første vellykkede landing på månens bakside.
Det høyeste tribunal for den apostoliske signatur

Historie

Fra det 13. århundre brukte paven en gruppe embetsmenn, referendarii, til å forberede rettsakter som skulle påføres hans signatur. Pave Eugenius IV (1431–1471) opprettet Signaturaen som en permanent institusjon, og lot embetsmennene der signere visse typer dokumenter selv, med pavelig autoritet. Under Julius II (1503–1513) ble den delt i to, og den ene delen utviklet seg til et virkelig rettstribunal. Etterhvert gikk den over til å bli nesten utelukkende en appelldomstol, ikke bare for kirkerettslige saker, men også for sivilrettslige saker i Pavestatene. Dette ble formalisert av Gregor XVI i 1834. Den andre delen mistet sin funksjon i det 17. århundre, da Det apostoliske datarium utviklet seg.
Signaturaen slik den er i dag ble nyopprettet av Pius X i konstitusjonen Sapienti Consilio og en særlov, begge fra 1908. Den fikk da seks kardinaler som medlemmer. Med revideringen av kirkeloven i 1917 ble antallet satt åpent, slik at hver enkelt pave bestemmer hvor mange som skal utnevnes som medlemmer.
Domstolen har sitt nåværende mandat fra konstitusjonen Pastor Bonus fra 1988.
Johan Wollebæk

Personlige liv

Johan Herman ble født i Lier som sønn av oberst Sigvard Polidor Wollebæk (1835–1920) og hans kone Anine Julie Augusta Dahl (1834–1912). Han var bror til zoologen Alf Wollebæk, og på sin mors side var han etterkommer etter Carl Adolph Dahl og Carl Adolf Dahl.
I desember 1912 ble Wollebæk gift med Ida Fredrikke Gram (1880–1967), datter av tidligere statsminister Gregers Winther Wulfsberg Gram. Via sin kone var han svoger av Harald Gram og onkel til Gregers Gram.

Karriere

Wollebæk gikk på skole i Drammen og Lillehammer. Han tok examen artium i 1893, og ble uteksaminert fra Det Kongelige Frederiks Universitet med graden cand.jur. i 1898. Han startet sin karriere i utenrikstjenesten noen få år senere, som sekretær i Handelsdepartementet. Hans først oppdrag utenriks kom da Norge fortsatt var i union med Sverige som attaché ved de to nasjoners legasjon i Paris. Etter unionsoppløsningen i 1905 etablerte Norge sin eget Utenriksdepartement og han ble forfremmet til underdirektør i 1909 og ekspedisjonssjef i 1916.
Wollebæk arbeidet med internasjonal rett som formann av Sjøgrensekommisjonen og som delegat til Spitsbergen-konferansene i 1912 og 1914. Han var leder av den norske legasjonen i Berlin fra 1920 til 1921, og i 1921 ble han gitt den samme posisjonen i Sverige etter dødsfallet til Francis Hagerup. Han ble i Stockholm inntil 1940.
Etter at Norge ble angrepet av Nazi-Tyskland 9. april 1940 med den etterfølgende okkupasjonen, ble Stockholm en viktig by for norsk politikk. Wollebæk nektet å følge ordrer fra Vidkun Quisling, som under invasjonen deklarerte et fascistisk statskupp, og den norske legasjonen i Stockholm ble snart forsterket med mer personell. Jens Bull, embetsmannen av høyest rang i Utenriksdepartementet, reiste til Stockholm, og Norges eksilregjering, da den var i sikkerhet i London, sendte sine representanter. Wollebæk deltok i forhandlinger sommeren 1940, men ble på samme tid syk. Han døde i oktober 1940, og ble etterfulgt av Jens Bull. Før krigen var over, var over 50 000 nordmenn flyktet til Sverige.
Wollebæk ble hedret med kommandør av St. Olavs Orden i 1922. Han mottok storkorset av den svenske Nordstjerneordenen og den spanske Isabella den katolskes orden, samt var kommandør av den danske Dannebrogordenen og den svenske Vasaorden.
Familien Robinson

Handling

Filmen handler om Lewis som er en genial oppfinner. Da han ved hjelp av en tidsmaskin reiser frem i tid, til år 2037, møter han en fantastisk verden. Han ender opp med å kjempe mot en skurk med bowlerhatt, med god hjelp av den sprøe familien Robinson.
Troppene til Håndball-VM 2015 for kvinner

Denne artikkelen inneholder alle troppene til Håndball-VM 2015 for kvinner. 16. spillere er med til mesterskapet for hvert lag. 2 eller 3 keepere og 13 eller 14 utespillere.
Austre Bokn

Austre Bokn er ei øy i Bokn kommune, Rogaland. Det er bruforbindelse til Vestre Bokn og Ognøy (E39).
En av kommunens to campingplasser ligger på vestsiden av Austre Bokn. Kommunesenteret Føresvik ligger på Vestre Bokn.
Drageid

Drageid er en bygd og en grunnkrets i delområdet Nedre Saltdal i Saltdal kommune i Salten i Nordland. Bygda ligger rundt ti kilometer sør for Rognan. 
Navnet Drageid ble godkjent av Kartverket den 1. oktober 1979; samtidig ble den lulesamiske navneformen Dráhka forkastet.
Drageid kommer av ordet drag, dragning og eid. Navnet henspiller på at dette var stedet der en ikke lenger kunne ro, men var nødt til å dra båten over land.
UNAMIC

UNAMIC, formelt United Nations Advance Mission in Cambodia, var en fredsbevarende FN-styrke opprettet i oktober 1991 av FNs sikkerhetsråd for å overvåke våpenhvilen mellom partene i Kambodsja og forberede etableringen av United Nations Transitional Authority in Cambodia (UNTAC). Operasjonen varte til mars 1992, da UNTAC overtok oppgavene. UNAMIC fikk også i oppgave å ta seg av minerydding. På det meste hadde UNAMIC en styrke på 1 090 soldater, støttet av en internasjonal og lokal sivil komponent.
Kalam

Kalam (arabisk: کلام ) betegner en dogmatisk teologisk tradisjon i Islam. Utøverne benytter resonnementer og dialektiske argumenter i religionsutøvelsen. Selve ordet Kalam betyr tale eller ord. En muslimsk teolog som er utdannet innen Kalam omtales som en mutakallim (pl. mutakallimiin).
Muslimsk teologi tar utgangspunkt i Koranen og profet-tradisjonen. Teologene beskjeftiger seg med Gudsbilde,  teodicé, eskatologi, menneskesyn, apofatisk teologi, fri vilje innenfor en ramme av sammenlignende religionsvitenskap. 
Gudsbilde-spørsmålene omfatter både Allahs vesen og egenskaper og spørsmålet om forholdet mellom skaperen og det skapte.
Eskatologi betegnet læren om de siste tider, om døden, om dommedag og om tilværelsen i Paradis, etter døden/dommedag. 
Apofatisk teologi er en gren som, i erkjennelse av at Gud ikke kan beskrives, søker å gi en negativ framstilling, det vil si av hva og hvordan Gud ikke er.